CELEX: 62010TN0048
Language: fi
Date: 2010-02-02 00:00:00
Title: Asia T-48/10 P: Valitus, jonka Herbert Meister on tehnyt 2.2.2010 virkamiestuomioistuimen asiassa F-17/09, Meister v. SMHV, 30.11.2009 antamasta määräyksestä

17.4.2010   
            
            
               FI
            
            
               Euroopan unionin virallinen lehti
            
            
               C 100/55
            
         Valitus, jonka Herbert Meister on tehnyt 2.2.2010 virkamiestuomioistuimen asiassa F-17/09, Meister v. SMHV, 30.11.2009 antamasta määräyksestä
   (Asia T-48/10 P)
   2010/C 100/81
   Oikeudenkäyntikieli: saksa
   
      Asianosaiset
   
   
      Valittaja: Herbert Meister (Muchamiel, Espanja) (edustaja asiamies: asianajaja H.-J. Zimmermann)
   
      Muu osapuoli: sisämarkkinoiden harmonisointivirasto (tavaramerkit ja mallit)
   
      Vaatimukset
   
   
               —
            
            
               virkamiestuomioistuimen asiassa F-17/09, Meister v. SMHV, 30.11.2009 antama ratkaisu on kumottava
            
         
               —
            
            
               vastapuoli on velvoitettava korvaamaan oikeudenkäyntikulut
            
         
      Oikeudelliset perusteet ja pääasialliset perustelut
   
   Valituksen kohteena on virkamiestuomioistuimen asiassa F-17/09, Meister v. SMHV, 30.11.2009 antama määräys, jossa virkamiestuomioistuin jätti kanteen tutkimatta sillä perusteella, että sen tutkittavaksi ottamisen edellytykset selvästi puuttuivat.
   Valittaja esittää valituksensa perusteluina, että kanne ensimmäisen oikeusasteen tuomioistuimessa oli välttämätön, koska tosiseikastolla on välitön asiallinen yhteys aikaisempien yhdistettyjen asioiden F-138/06 ja F-37/08, joista ei ole annettu vielä kanteen nostamisen aikaan ratkaisua, riidan kohteiden kanssa. Valittaja katsoo, että asiassa F-17/09 tehdyllä kanteen tutkimatta jättämisellä a limine ilman suullista käsittelyä loukataan Euroopan ihmisoikeussopimuksen 6 artiklassa annettuja takuita kuulluksi tulemista koskevasta oikeudesta. Lisäksi virkamiestuomioistuin jätti hyväksymättä valittajan vaatimuksen asian käsittelyn lykkäämisestä, jonka tämä oli tehnyt asiassa F-37/08 annetusta ratkaisusta jättämänsä valituksen takia. Lisäksi ensimmäisen oikeusasteen tuomioistuimen suorittama tosiseikkojen analysointi oli puutteellista ja oikeudellisesti virheellistä.